Haurtzaroan lehen mailako sexu-karaktereak ematen dira. Jaiotzen denean, haurrak eratuta dauka jada bere ugaltze-aparatua, bai barruko atalak, bai kanpokoak, kasu honetan mutilez ari garenez: zakila eta eskrotoa. Ugaltze-organo horiek lehen mailako sexu-karaktereei dagozkie. Haurtzaroak jaiotzatik hamar urte inguru bete arte irauten du. Ondoren pubertaroa iristen da zeinan bigarren mailako sexu- karakteren presentzia ematen den. Gizakiak hamar eta hamalau urte dituen tarte horretan, sexu-organoak helduz joaten dira. Mutilak espermatozoideak sortzen hasten dira. Etapa horri pubertaroa deritzo. Heltzean, ugaltze-organoak hormonak sortzen hasten dira, eta hormonek karaktere sexual sekundarioak agertzea eragiten dute. Horrek neska-mutilen arteko desberdintasun fisikoak areagotzen ditu. Mutilen kasuan, hezurren lodiera eta gihar-masa hazi egiten dira, ahotsa baxuago bihurtzen zaie, eta bizarra agertzeaz gain, pubisean eta besapean ere azaltzen zaie ilea. Hurrena nerabezaroa da, eta bertan sexu- heldutasunera iristen da. Karaktere sexual sekundarioak garatu bitartean –prozesu horrek bi urtetik bost urtera bitartean irauten du– pertsonok independentzia premia sumatzen dugu, bai eta gure sentimenduak eta gorputza ezagutzekoa ere; sexu-grina agertzen zaigu, eta lagun taldean bilatzen dugu sostengu emozionala. Sarri askotan, gatazka-egoerak sortzen dira helduekiko harremanetan; batez ere gurasoekiko eta irakasleekiko harremanetan. Etapa horri nerabezaroa esaten zaio, eta hartara iristean, organismoa prest dago ugalketarako. Azkenik, helduaroa dugu, garapenaren amaiera hain zuzen ere. Nerabezaroa igarotakoan, helduaroa iristen da, hogei edo hogeita bost urte betetzen ditugunean, gutxi gorabehera.